CELEX: 62021CN0412
Language: da
Date: 2021-07-06 00:00:00
Title: Sag C-412/21: Anmodning om præjudiciel afgørelse indgivet af Tribunalul Satu Mare (Rumænien) den 6. juli 2021 — Dual Prod SRL mod Direcția Generală Regională a Finanțelor Publice Cluj-Napoca — Comisia regională pentru autorizarea operatorilor de produse supuse accizelor armonizate

4.10.2021   
            
            
               DA
            
            
               Den Europæiske Unions Tidende
            
            
               C 401/5
            
         
      Anmodning om præjudiciel afgørelse indgivet af Tribunalul Satu Mare (Rumænien) den 6. juli 2021 — Dual Prod SRL mod Direcția Generală Regională a Finanțelor Publice Cluj-Napoca — Comisia regională pentru autorizarea operatorilor de produse supuse accizelor armonizate
      (Sag C-412/21)
      (2021/C 401/05)
      Processprog: rumænsk
      
         Den forelæggende ret
      
      Tribunalul Satu Mare
      
         Parter i hovedsagen
      
      
         Sagsøger: Dual Prod SRL
      
         Sagsøgt: Direcția Generală Regională a Finanțelor Publice Cluj-Napoca — Comisia regională pentru autorizarea operatorilor de produse supuse accizelor armonizate
      
         Præjudicielle spørgsmål
      
      
                  1)
               
               
                  Kan bestemmelserne om princippet om uskyldsformodning i artikel 48, stk. 1, i Den Europæiske Unions charter om grundlæggende rettigheder, sammenholdt med artikel 16, stk. 1, i direktiv 2008/118/EF (1), fortolkes således, at de er til hinder for en retlig situation som den i hovedsagen foreliggende, hvor en administrativ foranstaltning om suspension af en bevilling til fremstilling af alkohol kan træffes på grundlag af simple formodninger, som er genstand for en igangværende strafferetlig efterforskning, uden at der foreligger en endelig fældende dom i en straffesag?
               
            
                  2)
               
               
                  Kan bestemmelserne om princippet ne bis in idem i artikel 50 i Den Europæiske Unions charter om grundlæggende rettigheder, sammenholdt med artikel 16, stk. 1, i direktiv 2008/118/EF, fortolkes således, at de er til hinder for en retlig situation som den i hovedsagen foreliggende, hvor én og samme person for de samme handlinger kan pålægges to sanktioner af samme karakter (suspension af bevilling til fremstilling af alkohol), som alene adskiller sig hvad angår sanktionernes varighed?
               
            
         (1)  Rådets direktiv 2008/118/EF af 16.12.2008 om den generelle ordning for punktafgifter og om ophævelse af direktiv 92/12/EØF (EUT 2009, L 9, s. 12).